1. *Decembar 2014.*

**IZVEŠTAJ**

Sa Drugog godišnjeg sastanka FerKS

Prisustvom osnivača, starih i novih članova, kao i gostiju, u **subotu 29. Novembra održana je Druga godišnja skupština FerKS-a u sali za sastanke Doma omladine Beograda**.

Izložena je retrospektiva, uz kraće upoznavanje novih članova i ostalih prisutnih sa ciljevima i smernicama Ferijalnog kluba Surčin, kao nevladine neprofitne organizacije i sa prednošću članstva u Hostelling International federaciji preko Ferijalnog saveza Srbije.

U okviru tačke 2 Dnevnog reda prisutni članovi su se izjasnili za isto predsedništvo kao i do sada, tako da je predsednica Maja Vlaisavljević, zamenik Žarko Savić, nadzorni organ Jelena Korać i web podrška Andrija Pajić. Ostali će se priključivati u skladu sa svojim interesovanjima i slobodnim vremenom.

Tačke 3., 4. i 5. su izrodile nekoliko predloga koji bi trebalo da budu realizovani tokom naredne, 2015. godine. Tako je Miloš Radojković predložio da u narednom periodu, po mogućnosti do polovine februara 2015., izradimo **promo materijal**, kao što su: zastava, majice, kape, nalepnice, flajeri... Predlog je i da ukoliko ne nađemo sponzora za ovu aktivnost finansiramo izradu promo materijala u okviru FerKS-a, ali se još uvek razmatraju ostale mogućnosti s obzirom da nismo podržani od strane lokalne opštinske uprave i da nemamo budžet za sada.

Postoje ideje o apliciranju za Erasmus+ ili druge domaće i inostrane projekte, u okviru kojih bi mogle da se organizuju razne kreativne akcije i radionice u skladu sa Statutom FSS i FerKS, kao na primer radionice za podsticanje i osnaživanje mladih da uzmu aktivno učešće u turizmu kao vodiči, organizatori, pr itd ili da razvijaju ambicije ka negovanju i očuvanju starih zanata (vez, pletenje...).

Pošto su dva glavna motoa FSS i FerKS: „Upoznaj domovinu da bi je više voleo“ i „Putovanje Znanje“ trudićemo se da nastavimo putovanje i kreativno steknemo znanje.

Prvi izlet koji samostalno želimo da organizujemo odredili smo **za subotu, 14. Februar** koji ima simboliku u svim hrišćanskim zajednicama (Sv.Valentin i Sv.Trifun). Cilj ovog izleta biće aktivan odmor i upoznavanje Srbije. Lokacija: **Istočna Srbija** (uspon na jedan od okolnih planinskih vrhova, npr. Ježevac, a posle pešačke ture opuštanje u banji Ždrelo). Postoje predlozi da organizujemo još pešačkih tura, što će zavisiti od dobre volje aktivnih članova i slobodnog vremena.

Takođe, želeći da nastavimo tradiciju promocije zdravih stilova života i vožnju biciklima, razmatrali smo i ideju da vozom idemo za Budimpeštu i priključimo se zajedno sa biciklističkim savezom Srbije najvećoj kritičnoj masi na svetu, krajem maja.

Ono što je važno jeste da nam je potreban protokol o saradnji sa pojedinim organizacijama i ustanovama, koje bi imale benefite, a zahvaljujući čijoj podršci i saradnji i članovi FSS i FerKS bi imali isto tako određene povlastice, kako u zemlji tako i u inostranstvu – zavisno od vrste članstva za tekuću godinu.

S obzirom na pozitivan rast podrške FerKSu Boban Petrović je predložio da se sastanci održavaju češće, radi realizacije kreativnih sadržaja i putovanja.

Prvi naredni sastanak će, shodno tome, biti održan **u petak, 5. Decembra 2014.**, kada ćemo simbolično obeležiti Međunarodni dan volontera i razgovarati o detaljima aktivnosti u narednom periodu i raspodeli uloga i odgovornosti onih koji budu želeli da se priključe kao organizaciono-tehnička podrška.

Prisutni na Drugoj godišnjoj FerKS skupštini:

|  |  |
| --- | --- |
| Ime i prezime | Članstvo i opis |
| 1. Maja Vlaisavljević 2. Jelena Korać 3. Andrija Pajić 4. Miloš Radojković 5. Boban Petrović 6. Saša Predojević 7. Katarina 8. Milenko Vučanić 9. Oliver 10. Ljiljana | Da *(osnivač)*  Da *(osnivač)*  Da *(osnivač)*  Da *(aktivan)*  Da (*aktivan)*  Da *(počasni član – sponzorstvo za Biser fest)*  Gost *(želi da se aktivira u oblasti turizma)*  Gost *(tehnička podrška)*  Gost *(želi da se učlani)*  Gost *(poseta žurkama ...)* |

Maja Vlaisavljević

Ferijalni klub Surčin

011/3220762

064/9291001